smcproject/ml-wiki-sentences huggingface dataset:
ഒരു കാലത്ത് അത്യാവശ്യമെന്ന് തോന്നിയ മതം മറ്റൊരു കാലത്ത് തിരസ്കരിക്കപ്പെട്ടു.
ഇങ്ങനെ മതങ്ങൾ മനുഷ്യരെ തമ്മിൽ അകറ്റി, യുദ്ധങ്ങൾക്ക് ഹേതുവായി.
ഇന്നത്തെ ശാസ്ത്രയുഗത്തിൽ മതവും മൌഢ്യങ്ങളും കാലത്തിനു ചേർന്നതല്ല.
മതങ്ങളുടെ കാലം കഴിഞ്ഞു.
ഇനി ശാസ്ത്രത്തിൻറെയും പരിശുദ്ധ അധ്യാത്മത്തിൻറെയും കാലം വരേണ്ടതുണ്ട്.
മനുജമത, വിശ്വപഥ, സർവ്വോദയ, സമന്വയ, പൂർണ്ണദൃഷ്ടി എന്നിവയാണ് കുവെംപുവിൻറെ മന്ത്രങ്ങൾ.
പുരസ്കാരങ്ങൾ കർണാടക രത്ന പുരസ്കാരം - 1992 പത്മ വിഭൂഷൺ പുരസ്കാരം - 1988 ആദികവി പംപ പുരസ്കാരം - 1987 ജ്ഞാനപീഠ പുരസ്കാരം - 1967 രാഷ്ട്രകവി പുരസ്കാരം - 1964 പത്മ ഭൂഷൺ പുരസ്കാരം- 1958 സാഹിത്യ അക്കാദമി പുരസ്കാരം - 1955 കൃതികൾ നൊവലുകൾ കാനൂരു സുബ്ബമ്മ ഹെഗ്ഗഡ്ത്തി (1936) മലെഗളല്ലി മദുമഗളു (1967).
(2013ൽ മലെഗളല്ലി മദുമഗളു നാടൻ തനിമയോടെ നാടകരൂപത്തിൽ ആവിഷ്കരിക്കപ്പെട്ടു).
മഹാകാവ്യം സ്രീ രാമായണ ദർശനം, വാല്യം-1 (1949), വാല്യം-2 (1957) കവിതാ സമാഹാരങ്ങൾ കൊളലു (1930) പാഞ്ചജന്യ (1936) നവിലു (1937) കിന്ദരിജോഗി മത്തു ഇതര കവനഗളു (1938) കോഗിലെ മത്തു സോവിയത്ത് രഷ്യ (1944) ശൂദ്ര തപസ്വി (1946) കിങ്കിണി (1946) അഗ്നിഹംസ (1946) പ്രേമ കാശ്മീര (1946) ചന്ദ്രമഞ്ചക്കെ ബാ ചകോരി (1954) ഇക്ഷുഗംഗോത്രി (1957) കബ്ബിഗന കൈബുട്ടി പക്ഷികാശി ജേനാഗുവ കഥന കവനഗളു ആംഗലേയ കൃതികൾ (കവിതാ സമാഹാരങ്ങൾ)‍ Beginner's muse Alian Harp നാടകങ്ങൾ ബിരുഗാളി (1930) മഹാരാത്രി (1931) സ്മശാന കുരുക്ഷേത്രം (1931) ജലഗാര (1931) രക്താക്ഷി (1932) ശൂദ്ര തപസ്വി (1944) ബെരൾഗെ കൊരൾ (1947) യമന സോലു ചന്ദ്രഹാസ ബലിദാന ആത്മകഥ നെനപിന ദോണിയല്ലി (1980) ചെറുകഥാ സമാഹാരങ്ങൾ മലെനാഡിന കഥെഗളു (1933) സന്ന്യാസി മത്തു ഇതര കഥെഗളു (1937) നന്ന ദേവരു മത്തു ഇതര കഥെഗളു (1940) സാഹിത്യ നിരൂപണം ആത്മശ്രീഗാഗി നിരംകുശമതിഗളാഗി (1944) കാവ്യവിഹാര (1946) തപോനന്ദന (1951) വിഭൂതി പൂജെ (1953) ദ്രൌപദിയ ശ്രീമുടി (1960) വിചാരക്രാന്തിഗെ ആഹ്വാന (1976) സാഹിത്യ പ്രചാര ജീവിതഗാഥകൾ സ്വാമി വിവേകാനന്ദ (1932) ശ്രി രാമകൃഷ്ണ പരമഹംസ (1934) ഗുരുവിനൊഡനെ ദേവരെഡെഗെ ശിശുസാഹിത്യം ബൊമ്മനഹള്ളിയ കിന്ദരിജോഗി (1936) മരിവിജ്ഞാനി (1947) മേഘപുര (1947) നന്ന മനെ (1947) നന്ന ഗോപാല അമലന കഥെ സാഹസ പാവന സിനിമയായ കൃതികൾ കാനൂരു ഹെഗ്ഗഡ്ത്തി സം: ഗിരീഷ് കർണാഡ് .
ബെരൾഗെ കൊരൾ കൂടുതൽ വായനയ്ക്ക് കെ.പി. പൂ‍ർണ്ണചന്ദ്ര തേജസ്വി താരിണി ചിദാനന്ദ അവലംബങ്ങൾ പുറത്തേക്കുള്ള കണ്ണികൾ Kuvempu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Archived 2010-05-13 at the Wayback Machine .
കുവൈറ്റ് അന്താരാഷ്ട്ര വിമാനത്താവളം
കുവൈറ്റിലെ ഫർവാനിയയിൽ സ്ഥിതി ചെയ്യുന്ന വിമാനത്താവളമാണ് കുവൈറ്റ്‌ അന്താരാഷ്ട്ര വിമാനത്താവളം ( അറബി : مطار الكويت الدولي ‬ , ( IATA : KWI , ICAO : OKBK ) ).
കുവൈറ്റ് നഗരത്തിൽ നിന്നും 15.5 കിലോമീറ്റർ ദൂരത്തിൽ തെക്ക് ദിശയിലായിട്ടാണ് ഈ വിമാനത്താവളം സ്ഥിതി ചെയ്യുന്നത്.
കുവൈറ്റ് എയർവെയ്സ് , ജസീറ എയർവെയ്സ് എന്നീ വിമാനകമ്പനികളുടെ പ്രധാന ഹബ്ബാണിത്.
ഈ വിമാനത്താവളത്തിന്റ ഒരു ഭാഗത്ത് കുവൈറ്റ് വ്യോമസേനയുടെ പ്രധാന കാര്യാലയവും കുവൈറ്റ് വ്യോമസേനാ മ്യൂസിയവും പ്രവർത്തിക്കുന്നു.
1927-1928 കാലഘട്ടത്തിലാണ് വിമാനത്താവളം സ്ഥാപിതമായത്.
ബ്രിട്ടീഷ് ഇന്ത്യയിലേക്കുള്ള യാത്രയിൽ ബ്രിട്ടീഷ് വിമാനങ്ങൾക്കുള്ള ഒരു സ്റ്റോപ്പായിട്ടാണ് ഇത് ആദ്യം വിഭാവനം ചെയ്തത്.
കെൻസോ ടാംഗെയുടെ രൂപകൽപ്പനയിൽ 1979 ൽ തുറന്ന വിമാനത്താവളം, അൽ ഹാനി കൺസ്ട്രക്ഷനും നെതർലാൻഡിലെ ബാലസ്റ്റ് നെഡാമുമായി ചേർന്നുള്ള സംയുക്ത സംരംഭമായാണ് നിർമ്മിച്ചത്.
1999-2001 കാലയളവിൽ വിമാനത്താവളം ഒരു വലിയ നവീകരണ, വിപുലീകരണ പദ്ധതിക്ക് വിധേയമായി.
അതിൽ മുൻഭാഗത്തെ പാർക്കിംഗ് സ്ഥലം വിപുലീകരിക്കുകയും ഒരു പുതിയ ടെർമിനൽ നിർമ്മിക്കുകയും ചെയ്തു.
പുതിയ ചെക്ക്-ഇൻ ഏരിയകൾ, വിമാനത്താവളത്തിലേക്കുള്ള പുതിയ പ്രവേശന കവാടം, മൾട്ടി-സ്റ്റോറി പാർക്കിംഗ് ഘടന, എയർപോർട്ട് മാൾ എന്നിവയുടെ നിർമ്മാണവും ഇതിൽ ഉൾപ്പെടുത്തി.
കുവൈറ്റ് അന്താരാഷ്ട്ര വിമാനത്താവളത്തിന് നിലവിൽ പ്രതിവർഷം ഒമ്പത് ദശലക്ഷത്തിലധികം യാത്രക്കാരെ കൈകാര്യം ചെയ്യാൻ കഴിയും.
റോയൽ എവിയേഷന്റെ നിയന്ത്രണത്തിൽ ഒരു പുതിയ ജനറൽ ഏവിയേഷൻ ടെർമിനൽ 2008 ൽ പൂർത്തിയാക്കി.
2008 അവസാനത്തോടെ  ശൈഖ് സാദ് ജനറൽ ഏവിയേഷൻ ടെർമിനൽ എന്ന് പേര് നൽകിയിട്ടുള്ള ചെറിയ കെട്ടിടം വിമാനത്താവളത്തിൽ സ്ഥാപിക്കുകയും വതാനിയ എയർവെയ്സിന്റെ സേവനങ്ങൾ  അവിടെ ആരംഭിക്കുകയും ചെയ്തു.
2011 ൽ, സിവിൽ ഏവിയേഷൻ വകുപ്പ് കുവൈറ്റ് അന്താരാഷ്ട്ര വിമാനത്താവളം വിപുലീകരിക്കാനുള്ള തീരുമാനം പ്രഖ്യാപിച്ചു.
അതിനാൽ കൂടുതൽ യാത്രക്കാരെയും കൂടുതൽ വിമാനങ്ങളെയും കൈകാര്യം ചെയ്യാൻ വിമാനത്താവളത്തിന് കഴിയും എന്നതിനാൽ, 2011 ഒക്ടോബർ 3 ന് ഡയറക്ടറേറ്റ് ജനറൽ ഓഫ് സിവിൽ ഏവിയേഷന്റെ ഒരു പുതിയ ഫോസ്റ്റർ + പാർട്ണർസ് രൂപകൽപ്പന ചെയ്ത ടെർമിനൽ ഘടന 2012 ൽ നിർമാണം ആരംഭിക്കുമെന്നും തീരുമാനിച്ചു.
ആദ്യ ഘട്ടത്തിൽ യാത്രക്കാരുടെ എണ്ണം 14 ദശലക്ഷം  എന്നതിൽ നിന്നും 25 ദശലക്ഷം ആയി ഉയർത്തുമെന്നും വിമാനത്താവള അതോറിറ്റി പ്രഖ്യാപിച്ചു.
ടെർമിനൽ നിർമ്മാണം 2012ൽ ആരംഭിക്കാനും 2016ഓടെ പൂർത്തിയാക്കാനും തീരുമാനമായി.
നിലവിലെ ടെർമിനൽ സമുച്ചയത്തിന്റെ തെക്ക് ഭാഗത്തായി ഇത് നിർമ്മിക്കും.
രണ്ട് എയർസൈഡ് ഹോട്ടലുകൾ പുതിയ കെട്ടിടത്തിന്റെ ഭാഗമാകും.
കുവൈറ്റ് അന്താരാഷ്ട്ര വിമാനത്താവളത്തിലെ പുതിയ ടെർമിനൽ 2016 അവസാനത്തോടെ പൂർത്തിയാക്കുമെന്ന് കുവൈറ്റ് പൊതുമരാമത്ത് മന്ത്രാലയം 2012 ഡിസംബറിൽ പ്രഖ്യാപിച്ചു, ഏകദേശം 900 ദശലക്ഷം കുവൈറ്റ് ദിനാർ (3.2 ബില്യൺ ഡോളർ) ചെലവായിരുന്നു കണക്കാക്കിയിരുന്നത്.
2013 മെയ് 20 ന് സിവിൽ ഏവിയേഷൻ ജനറൽ അഡ്മിനിസ്ട്രേഷനിലെ ഓപ്പറേഷൻസ് മാനേജ്മെൻറ് ഡയറക്ടർ എസ്സാം അൽ സമിൽ, ചില വിമാനങ്ങളുടെ സേവനങ്ങൾ ജൂലൈയിൽ പ്രവർത്തനമാരംഭിക്കുന്ന കുവൈറ്റ് വിമാനത്താവളത്തിന്റെ പ്രധാന ടെർമിനലിനുപകരം ഷെയ്ഖ് സാദ് ടെർമിനലിലേക്ക് തിരിച്ചുവിടുമെന്ന് പ്രഖ്യാപിച്ചു.
വർദ്ധിച്ചുവരുന്ന യാത്രക്കാരുടെ എണ്ണം കുവൈറ്റ് വിമാനത്താവളത്തിന്റെ ശേഷി വർദ്ധിക്കുന്നതിന്റെ കാരണവും.
2014 ജൂൺ ആയിട്ടും, ടെർമിനൽ നിർമ്മിക്കുന്നതിനുള്ള പ്രമുഖ കൺസോർഷ്യം നിർമ്മാണം ആരംഭിക്കാത്തതിനാൽ പല കാരണങ്ങളാൽ പദ്ധതി നിർത്തിവച്ചു.
2014, 2015 കാലയളവിൽ പദ്ധതി രണ്ടുതവണ വീണ്ടും ടെൻഡർ ചെയ്തുവെങ്കിലും പല കാരണത്താൽ അത്   റദ്ദാക്കി.
മെയ് 9, 2017 ന്, ഫോസ്റ്റർ + പാർട്ണർസ് ടെർമിനൽ 2ന്റെ സൈറ്റിൽ കനത്ത നിർമ്മാണ പ്രവർത്തനങ്ങൾ ആരംഭിച്ചു.
തുർക്കിയിലെ ലിമാക് ഹോൾഡിംഗ് ആണ് ടെർമിനൽ നിർമ്മിക്കുന്നത്.
ഇത് 6.5 വർഷത്തിനുള്ളിൽ പൂർത്തീകരിക്കാനാണ് പദ്ധതിയിട്ടിരുന്നത്.
കരാറുകാരും കുവൈറ്റ് സർക്കാരും നാല് വർഷത്തിനുള്ളിൽ പദ്ധതി പൂർത്തിയാക്കുമെന്ന്  അവകാശവാദമുന്നയിച്ചിരുന്നു.
2018 മെയ് 22 ന് ജസീറ എയർവേയ്‌സ്നനായി ടെർമിനൽ 5 നിലവിൽ വന്നു.
ഇത് വിമാനത്താവളത്തിന്റെ പ്രധാന കെട്ടിടത്തോട് നേരിട്ട് ബന്ധിപ്പിച്ചിരിക്കുന്നു, എന്നാൽ പ്രധാന കെട്ടിടത്തിലെ തിരക്ക് ലഘൂകരിക്കുന്നതിന് വേണ്ടി ആഗമനം / പുറപ്പെടൽ വിഭാഗം, കസ്റ്റംസ് എന്നിവയുടെ പ്രവർത്തനങ്ങളും ഈ കെട്ടിടത്തിലാണ് നടക്കുന്നത്.
കൊറോണ വൈറസ് പകർച്ചവ്യാധിയുടെ ഫലമായി 2020 മാർച്ച് 13 മുതൽ കുവൈറ്റ് അന്താരാഷ്ട്ര വിമാനത്താവളത്തിലെ എല്ലാ വ്യോമയാന യാത്രകളും താൽക്കാലികമായി നിർത്തിവച്ചു.
അവലംബം പുറത്തേക്കുള്ള കണ്ണികൾ Kuwait International Airport എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) കുവൈറ്റ് അന്താരാഷ്ട്ര വിമാനത്താവളം (ഔദ്യോഗിക സൈറ്റ്) (in English)
കുവൈറ്റ് എയർവെയ്സ് ഇംഗ്ലീഷ് വിലാസം https://ml.wikipedia.org/wiki/Kuwait_Airways
കുവൈത്തിന്റെ ദേശീയ വിമാനക്കമ്പനിയാണ് കുവൈറ്റ് എയർവെയ്സ് ( അറബി : الخطوط الجوية الكويتية ‬ , al-Xuṭūṭ al-Jawwiya al-Kuwaitiyah ).
അൽഫർവാനിയ ഗവർണറേറ്റിൽ സ്ഥിതിചെയ്യുന്ന കുവൈറ്റ് അന്താരാഷ്ട്ര വിമാനത്താവളത്തിലാണ് ഇതിന്റെ ആസ്ഥാനം.
മിഡിൽ ഈസ്റ്റ് , ഇന്ത്യൻ ഉപഭൂഖണ്ഡം , യൂറോപ്പ് , തെക്കുകിഴക്കൻ ഏഷ്യ , വടക്കേ അമേരിക്ക എന്നിവിടങ്ങളിലേക്ക് ഷെഡ്യൂൾ ചെയ്ത അന്താരാഷ്ട്ര യാത്രാ സേവനങ്ങൾ ഇത് പ്രദാനം ചെയ്യുന്നു.
അറബ് എയർ കാരിയേഴ്സ് ഓർഗനൈസേഷനിലെ അംഗമാണ് കുവൈറ്റ് എയർവേയ്‌സ്.
കുവൈറ്റ് എയർവെയ്സ് വിമാനം കുവൈറ്റിൽ നിന്നും പകർത്തിയത് അവലംബം പുറത്തേക്കുള്ള കണ്ണികൾ Kuwait Airways എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ഔദ്യോഗിക വെബ്സൈറ്റ്
കുവിയേർസ് ഡ്വാർഫ് കേയ്മൻ ഇംഗ്ലീഷ് വിലാസം https://ml.wikipedia.org/wiki/Cuvier%27s_dwarf_caiman
ഇന്ന് ജീവിച്ചിരിക്കുന്ന മുതലകളിൽ ഏറ്റവും ചെറിയ മുതലയാണ് കുവിയേർസ് ഡ്വാർഫ് കേയ്മൻ (Cuvier's dwarf caiman).
തെക്കേ അമേരിക്കയിലെ ബൊളീവിയ , ബ്രസീൽ , കൊളംബിയ , ഇക്വഡോർ , ഫ്രഞ്ച് ഗയാന , ഗയാന , പരാഗ്വേ , പെറു , സുരിനാം , വെനെസ്വേല എന്നീ രാജ്യങ്ങളിൽ ഈ കുള്ളൻ മുതല കാണപ്പെടുന്നു.
വനാന്തരങ്ങളിൽ നദീതടങ്ങൾ , തടാക തീരങ്ങൾ എന്നിവിടങ്ങളിൽ ഇവ കാണപ്പെടുന്നു.
മറ്റു മുതലകളെ അപേക്ഷിച്ച് ഇവയ്ക്ക് തണുത്ത വെള്ളത്തോടാണ് താല്പര്യം കൂടുതൽ.
അവലംബം പുറംകണ്ണികൾ Paleosuchus palpebrosus എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
Paleosuchus palpebrosus എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) കുവിയേർസ് ഡ്വാർഫ് കേയ്മൻ at the Encyclopedia of Life
കുവൈറ്റ് ഇംഗ്ലീഷ് വിലാസം https://ml.wikipedia.org/wiki/Kuwait
പേർഷ്യൻ ഉൾക്കടലിന്റെ തീരത്തുള്ള ഒരു ചെറിയ രാജ ഭരണ രാജ്യമാണ് കുവൈത്ത് (ഔദ്യോഗിക നാമം: സ്റ്റേറ്റ് ഓഫ് കുവൈറ്റ് , ( അറബി : دولة الكويت ‬ Dawlat al-Kuwayt ).
പെട്രോളിയം നിക്ഷേപത്താൽ സമ്പന്നമാണ്‌ ഈ രാജ്യം.
വടക്ക് ഇറാഖ് തെക്ക് സൗദി അറേബ്യ മാണ് അയൽ‌രാജ്യങ്ങൾ.
കടൽ തീരത്തെ കോട്ട എന്നർഥം വരുന്ന അൽ കൂത്ത് എന്ന അറബി വാക്കിൽ നിന്നാണ് കുവൈത്ത് എന്ന പേരു ലഭിച്ചത് , രാഷ്ട്രീയം
ജനാധിപത്യരീതിയിൽ തെരഞ്ഞെടുക്കപ്പെടുന്ന സർക്കാർ ഉള്ള ഒരു ഭരണഘടനാപരമായ രാജഭരണമാണ് കുവൈത്തിലേത്.
പേർഷ്യൻ ഗൾഫ് അറബ് രാജ്യങ്ങളിൽ ഏറ്റവും പഴക്കമുള്ള ജനാധിപത്യരാഷ്ട്രം കുവൈത്ത് ആണെന്നു പറയാം.
കുവൈത്ത് രാജ്യത്തിന്റെ തലവൻ അമീർ (എമിർ) ആണ്.
പരമ്പരാഗതമായ സ്ഥാനപ്പേരാണ് എമിർ.
ഷെയ്ഖ് എന്നും അറിയപ്പെടുന്ന എമിർ പ്രധാനമന്ത്രിയെ നിയമിക്കുന്നു.
അടുത്തകാലം വരെ കിരീടാവകാശിയായ രാജകുമാരനായിരുന്നു പ്രധാനമന്ത്രി.
സർക്കാർ നടത്തിപ്പിൽ മന്ത്രിമാരുടെ ഒരു സഭ പ്രധാനമന്ത്രിയെ സഹായിക്കുന്നു.
നിയമസഭയിൽ ഒരു തെരഞ്ഞെടുക്കപ്പെട്ട അംഗം എങ്കിലും വേണം എന്ന് വ്യവസ്ഥയുണ്ട്.
മന്ത്രിമാരുടെ എണ്ണം നിയമസഭയിലെ തെരഞ്ഞെടുക്കപ്പെട്ട അംഗങ്ങളുടെ എണ്ണത്തിന്റെ മൂന്നിലൊന്നിൽ കൂടുതലായിരിക്കരുത് എന്നും വ്യവസ്ഥ ഉണ്ട്.
ഭരണഘടനാപരമായി പ്രധാനമന്ത്രിയെയോ മന്ത്രിസഭയിലെ ഏതെങ്കിലും ഒരു അംഗത്തിനെയോ പുറത്താക്കാൻ നിയമസഭയ്ക്ക് അധികാരം ഉണ്ട്.
ഭരണഘടന അനുസരിച്ച് രാജകുടുംബം ഒരു പുതിയ എമിറിനെയോ കിരീടാവകാശിയെയോ നിയമിക്കുന്നതിനു ദേശീയ അസംബ്ലിയുടെ അംഗീകാരം തേടണം.
ദേശീയ അസംബ്ലിയിൽ ഈ നിയമനത്തിന് ഭൂരിപക്ഷം ലഭിക്കുന്നില്ലെങ്കിൽ എമിർ (അല്ലെങ്കിൽ രാജകുടുംബാംഗങ്ങൾ) മൂന്ന് സ്ഥാനാർത്ഥികളുടെ പേര് നിയമസഭയ്ക്ക് സമർപ്പിക്കണം.
ഇതിൽ ഒരാളെ നിയമസഭ കിരീടാവകാശിയായി തെരഞ്ഞെടുക്കും.
മജ്ലിസ് അൽ-ഉമ്മ എന്ന് അറിയപ്പെടുന്ന നിയമസഭയിൽ അൻപത് തെരഞ്ഞെടുക്കപ്പെട്ട അംഗങ്ങളാണ് ഉള്ളത്.
നിയമസഭയിലേക്കുള്ള തെരഞ്ഞെടുപ്പ് നാലുവർഷത്തിൽ ഒരിക്കൽ നടക്കുന്നു.
ഭരണഘടന അനുസരിച്ച് സർക്കാർ മന്ത്രിമാർക്ക് നിയമസഭയിൽ തനിയേ അംഗത്വം ലഭിക്കുന്നു.
15 മന്ത്രിമാർ വരെ മന്ത്രിസഭയിൽ ആവാം.
കുവൈത്തിലെ സിവിൽ ഇൻഫർമേഷൻ (പബ്ലിക്‌ അതോറിറ്റി ഫോർ സിവിൽ ഇന്ഫർമേഷൻ) വിഭാഗത്തിന്റെ കണക്കുപ്രകാരം ആകെ 4367356 പേർ കുവൈത്തിൽ സ്ഥിര താമസക്കാരാണ്.
ഇതിൽ 12,24,401 സ്വദേശികളും, 26,54,863 വിദേശികളുമാണ് ഉള്ളത്.
നിലവിൽ കുവൈത്തിൽ പൊതു ഗാതഗത വകുപ്പിന്റെ ബസ്സുകളും രണ്ട് സ്വകാര്യ കമ്പനിയുടെ ബസ്സുകളും പ്രവർത്തിക്കുന്നു , ഇതിൽ പ്രധാനപ്പെട്ട  ഒരു കമ്പനി ആണ് KGL (mowasalath) ഈ കമ്പനിക്ക് എല്ലാ പ്രധാന പട്ടണങ്ങളിലേക്കും ബസ്സുകൾ ഉണ്ട് .
കുവൈത്ത് ടവറുകൾ
കുവൈത്ത് നഗരത്തിലെ കോൺക്രീറ്റ് കൊണ്ട് നിർമ്മിച്ച മൂന്ന് ഗോപുരങ്ങളെയാണ്     കുവൈത്ത് ടവറുകൾ എന്ന് വിളിക്കുന്നത്.
187 മീറ്റർ ഉയരമുള്ള പ്രധാന ഗോപുരത്തിൽ രണ്ട്  ലോക നിലവാരമുള്ള ഭക്ഷണശാലകൾ ഉണ്ട്.
ലോകത്തിന്റെ വിവിധ ഭാഗങ്ങളിലുള്ള വ്യത്യസ്തമായ  ഭക്ഷണങ്ങൾ അവിടെ ലഭ്യമാണ്.82  മീറ്റർ ഉയരത്തിലാണ് ഭക്ഷണശാല സ്ഥിതിചെയ്യുന്നത്.
കൂടാതെ 120 മീറ്റർ ഉയരത്തിൽ കറങ്ങുന്ന കോഫി ഷോപ്പ് ഉണ്ട്.
3 കുവൈത്ത് ദിനാർ ആണ് പ്രവേശന തുക.
കൂടാതെ ഭക്ഷണം കഴിക്കുന്നതിന്  വേറെയും തുക നൽകണം.
ടവറിനു മുകളിൽ നിന്നുള്ള ദൃശ്യങ്ങൾ ആസ്വദിക്കാൻ ലോകത്തിന്റെ വിവിധ കോണുകളിൽ നിന്ന് വിനോദ സഞ്ചാരികൾ എത്തുന്നു.
TEC എന്ന കമ്പിനിയാണ്  ടവർ നിയന്ദ്രിക്കുന്നത്.
ജലനിരപ്പിൽ നിന്നും 120 മീറ്റർ ഉയരത്തിലുള്ള നിരീക്ഷണത്തിനായി ഒരു തയ്യാറാക്കിയ ഗോളമണ്ഡലവും ഇതിനുണ്ട്.
രണ്ടാമത്തെ ഗോപുരം 145.8 മീറ്റർ ഉയരമുള്ള ഒരു ജലസംഭരണിയാണ്.
മൂന്നാമത്തെ ഗോപുരം, മറ്റ് രണ്ട് വലിയ ഗോപുരങ്ങൾക്കാവശ്യമായ വൈദ്യുത സംവിധാനങ്ങളുടെ സജ്ജീകരണങ്ങൾക്കുള്ള സ്ഥലമായി ഉപയോഗിക്കുന്നു.
ചൂട് കാലത്ത് ഉയർന്ന താപനിലയും തണുപ്പ് കാലത്ത് കൊടും തണുപ്പും അനുഭവപ്പെടുന്ന രാജ്യം ആണ് കുവൈത്ത് .
2011-ൽ ലോകത്തിലെ തന്നെ ഏറ്റവും കൂടിയ താപനിലകളിൽ ഒന്ന് ഇവിടെ രേഖപെടുത്തി 53.5 °C (128.3 °F).
കുവൈറ്റ്‌ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 18 (64) 21 (70) 26 (79) 31 (88) 38 (100) 43 (109) 43 (109) 44.5 (112.1) 41 (106) 35 (95) 26 (79) 19 (66) 32.13 (89.76) ശരാശരി താഴ്ന്ന °C (°F) 7 (45) 9 (48) 13 (55) 18 (64) 24 (75) 27 (81) 29 (84) 28 (82) 24 (75) 19 (66) 13 (55) 8 (46) 18.3 (64.7) മഴ/മഞ്ഞ് mm (inches) 25.4 (1) 15.2 (0.598) 12.7 (0.5) 15.2 (0.598) 5.1 (0.201) 0.20 (0.0079) 0 (0) 0 (0) 0 (0) 2.5 (0.098) 12.7 (0.5) 17.8 (0.701) 106.8 (4.2039) ഉറവിടം: weather.com കുവൈത്തിലെ ഇന്ത്യൻ എംബസി
കുവൈത്തിലെ ഇന്ത്യൻ എംബസി കുവൈത്തിനു 1961 ൽ  സ്വാതന്ത്ര്യം കിട്ടിയതിനുശേഷം ഇന്ത്യ ഗവണ്മെന്റ് ഒരു പ്രതിനിധിയെ അയക്കുകയുണ്ടായി, അന്ന് അവർ അറിയപെട്ടിരുന്നത് ട്രേഡ് കമ്മിഷണർ കോൺസുലർ ജനറൽ എന്നോകെ ആയിരുന്നു.
പിന്നിട്1962ൽ അതിനെ എംബസി യുടെ നിലവാരത്തിലേക്ക്  ഉയർത്തുകയും ചെയ്തു.
ഇപ്പോൾ നിലവിൽ ഉള്ള എംബസ്സി കെട്ടിടം 1974 ൽ ഇന്ത്യ ഗവണ്മെന്റ് സ്വന്തമായി സ്ഥലം ഏറ്റടുക്കുകയും 1992 ൽ പ്രവർത്തനം ആരംഭിക്കുകയും ചെയ്തു.
എൽ. സിനായ് ആണ് ആദ്യത്തെ ട്രേഡ് കമ്മിഷണർ .
ഇത് വരെ 15ൽ അധികം അംബാസിഡർമാർ ഇവിടെ സേവനം അനുഷ്ഠിച്ചിട്ടുണ്ട്.
കുവൈത്ത് സിറ്റിക്കടുത്ത് ഗൾഫ് സ്ട്രീറ്റിൽ ആണ് ഇന്ത്യൻ എംബസി നില നിൽക്കുന്നത്.
എംബസി ജോലി സമയം രാവിലെ 8.30 മുതൽ വൈകിട്ട് 5 മണി വരെയാണു.
വിവിധ സേവനങ്ങളുടെ  ടോക്കൺ ഇഷ്യൂ സമയം - രാവിലെ 7.30മുതൽ 12 മണി വരെ, വൈകിട്ട് 2മണി മുതൽ 3.30വരെ.
എംബസി അഡ്രസ്സ് താഴെ കൊടുക്കുന്നു.
Diplomatic Enclave, Arabian Gulf Street
P.O. Box 1450, Safat-13015, Kuwait
Phone:22530600 , 22530612 - 14
Fax +965 2525811 കുവൈത്തിലെ പ്രവാസി മലയാളികൾ
കുവൈത്തിൽ അറുപതിലധികം വർഷം മുമ്പാണു മലയാളികൾ ചേക്കേറാൻ തുടങ്ങിയത്.
മലയാളികളുടെ പ്രവാസി ആകാനുള്ള ത്വര തന്നെയാണു കുവൈത്തിലേക്കും മലയാളികളെ എത്തിച്ചത്.
എന്നാൽ അതിനു മുമ്പ് തന്നെ മലയാളികളുമായി കുവൈത്തിനു വ്യാപാര ബന്ധമുണ്ടെന്ന് മനസ്സിലാക്കപ്പെടുന്നു.
ഇന്ന് കുവൈത്തിലെ പ്രവാസി ഇന്ത്യക്കാരിൽ പകുതി പേരെങ്കിലും മലയാളികളാണ് .
വിവിധ സംഘടനകളിലൂടെ മലയാളികൾ തങ്ങളുടെ സാമൂഹികമായ ആവിഷ്കാരങ്ങളും നടത്തുന്നു.
കുവൈത്തിലെ പ്രവാസി സംഘടനകൾ നിരവധിയാണ് .
വിവിധ മത രാഷ്ട്രീയ സംഘടനകൾക്ക് പുറമേ ജില്ലാ അസോസിയേഷനുകളും ഇതിൽ സജീവമാണ് .
കുവൈറ്റ്കെഎംസിസി യാണ് ഏറ്റവും വലിയ സങ്കടന കുവൈത്തിൽ ഒരു ജോലിക്കും മിനിമം വേതനം ഇല്ല .
പ്രൈവറ്റ് സെക്ടറിൽ വർക്ക്‌ ചെയുന്ന ടോപ്‌ മേനജെര്സ് ശരാശരി ശമ്പള൦ 2 5 0 0 -3 5 0 0  ദിനാർ ആണ് .
സെമി സ്കിൽഡ്  വർക്ക്‌ ചെയുന്നവർക്ക്‌ ശരാശരി ശമ്പളം 3 0 0 -4 0 0  ദിനാർ ആണ് .
ഖാദിം വിസയിൽ ജോലി ചെയുന്നവർക്കു ശരാശരി ശമ്പളം 40 ദിനാർ ആണ് .
ഫാമിലി വിസയിൽ ഇവിടെ താമസിക്കാൻ മിനിമം ശമ്പളം 500 ദിനാർ ഉണ്ടായിരിക്കണം .
സിംഗിൾ ആയി ജീവിക്കുന്നവർക്കു മിനിമം 1 2 0 ദിനാർ ചെലവ് മാസം ഉണ്ടായിരിക്കും .
താമസാനുമതിയുമായി ബന്ധപ്പെട്ട പൊതു നിയമങ്ങൾ
ഇവിടെ ജോലി ചെയുന്ന എല്ലാ വിദേശികളും നിർബന്ധമായും മിനിസ്ട്രി ഓഫ് സോഷ്യൽ അഫയേർസ് ലെബാറിൽ നിന്നും താമസാനുമതി ഒരു നിശ്ചിത അവധി വെച്ച് പുതുക്കികൊണ്ടിരിക്കണം.
ഇവിടെ ഇഷ്യൂ ചെയുന്ന വിസ 4  തരത്തിൽ ഉണ്ട്.
ഒന്ന് - എമ്പ്ലോയ്മെന്റ് വിസ (Article No.18)Private Sector (ഷൂൺ വിസ എന്ന് അറിയപ്പെടുന്നു. സ്വകാര്യ മേഖലയിൽ വിദേശികൾക്ക് ജോലി ചെയ്യുന്നതിനു ഈ വിസയാണു അനുവദിക്കുന്നത് ) ; രണ്ട് - ഹൌസ് വിസ (ഖാദിം )(Article No. 20) ( ഖാദിം വിസ എന്ന് അറിയപ്പെടുന്നു. വീട്ടുജോലിക്കാർക്ക് ആണു ഈ വിസ അനുവദിക്കുന്നത്.); മൂന്ന് - ഫാമിലി വിസ (Article No.22) ( ഭർത്താവിന്റെ സ്പോൺസർ ഷിപ്പിൽ ഭാര്യക്കും മക്കൾക്കുമാണു ഈ വിസ അനുവദിക്കുന്നത്. മാതാപിതാക്കൾക്കും ഈ വിസ അനുവദിക്കുന്നു ) ; നാലു - ഗവണ്മെന്റ് സെക്ടറിൽ ജോലി ചെയുന്നവർ (Article No.17).
വിസ സ്റ്റാമ്പ്‌ ചെയ്യേണ്ട നടപടികൾ 60 ദിവസത്തിനുള്ളിൽ പൂർത്തികരിക്കേണ്ടതാണ്.
ഇവിടെ ജനിക്കുന്ന കുട്ടിയുടെ പാസ്പോർട്ട്‌ വിസ നടപടി 60 ദിവസത്തിനുള്ളിൽ പൂർത്തികരിക്കേണ്ടതാണ് കുവൈറ്റ്‌ ദിനാർ 450  ശമ്പളം ഉള്ളവർക്ക് ഫാമിലി വിസ ലഭിക്കുന്നതാണ്.
ഡ്രൈവിംഗ് ലൈസെൻസ് ലഭിക്കാൻ മിനിമം ശമ്പളം 600  ദിനാറും ജോലി പ്രൊഫഷണൽ ആയിരിക്കുകയും വേണം .
ഡ്രൈവിംഗ് ലൈസെൻസ് നിയമം ഇപ്പോൾ വളരെ കർശനം ആക്കിയിട്ടുണ്ട്.
ഇന്ത്യയുടെ കുടിയേറ്റ നിയമവ്യവസ്ഥ പ്രകാരം ഇന്ത്യയിൽ നിന്നും  ജോലിക്ക് വേണ്ടി നിയമിക്കുന്ന മാനവവിഭവശേഷി ഇന്ത്യൻ എംബസിയുടെ ഔദ്യോഗിക അനുമതി ഉണ്ടായിരിക്കേണ്ടതാണ്.
എമ്പ്ലോയ്മെന്റ് വിസ ലഭിച്ചതിനുശേഷം കുവൈറ്റ്‌ ചേംബർ ഓഫ് കോമേർസ് ,മിനിസ്ട്രി ഓഫ് ഫോറിൻ അഫയേർസ് ,ഇന്ത്യൻ എംബസി എന്നിവയുടെ ഔദ്യോഗിക അനുമതി സാക്ഷ്യപ്പെടുതെണ്ടതാണ്.
ചിത്രശാല കുവെത്ത് നാഷനൽ അസംബ്ലി കുവൈറ്റ് നാഷനൽ പെട്രോളിയം കമ്പനി കേന്ദ്രം ജലസംഭരണികൾ ജലസംഭരണികൾ കുബ്ബുസ്(ഒരു ഭക്ഷണം) കുവെത്തിലെ കടൽ പാലം‍ കുവെറ്റ് തീരം സയന്റിഫിക് സെന്റർ അക്വരിയം കുവൈറ്റ്‌, കാള സ്രാവ് കുവൈറ്റ് ചേംബർ ഓഫ് കൊമേഴ്സ് കുവൈറ്റ് എയർവേസ് വിമാനം കുവൈറ്റിലെ പഴക്കട വഫ്ര മാർക്കറ്റ് ഗതാഗത അടയാളം അധിനിവേശത്തിന്റെ അടയാളങ്ങൾ ഫയിലക്കദ്വീപിലേക്ക് ആളുകളും വാഹനങ്ങളുമായെത്തുന്ന ജങ്കാർ കുവൈറ്റിലെ ഒട്ടകം-ദേശീയമൃഗം പ്രാവിൻകൂട്ടം കൃഷിയിടം കുവൈറ്റിലെ പരമ്പരാഗത അടുക്കള ഉപകരണങ്ങൾ
↑ Nominal succession within the House of Sabah .
↑ ↑ 1 2 3 4 ↑ 1 2 1 2 http://www.arab.de/arabinfo/kuwaithis.htm ↑ ↑ പുറത്തേക്കുള്ള കണ്ണികൾ Kuwait വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് Official site of Kuwait Archived 2007-04-05 at the Wayback Machine .
BBC News Country Profile - Kuwait CIA World Factbook - Kuwait Archived 2016-05-21 at the Wayback Machine .
Kuwait Information Guide Kuwaiti-Slovak Archaeological Mission (KSAM) EQUATE PETROCHEMICAL COMPANY Al-Diwan Al-Amiri (H.H. The Amir's Office), State of Kuwait Archived 2007-01-07 at the Wayback Machine .
Kuwait Health - Promoting health reform Archived 2007-05-27 at the Wayback Machine .
കുവൈറ്റ് സിറ്റി ഇംഗ്ലീഷ് വിലാസം https://ml.wikipedia.org/wiki/Kuwait_City
പേർഷ്യൻ ഉൾക്കടലിന്റെ തീരത്തുള്ള ജനാധിപത്യ രാജഭരണ രാജ്യമായ കുവൈറ്റിന്റെ തലസ്ഥാനവും രാജ്യത്തെ ഏറ്റവും വലിയ നഗരവുമാണ് കുവൈറ്റ് സിറ്റി ( Kuwait City ( Arabic : مدينة الكويت ‎‎)) 
കുവൈറ്റിന്റെ രാഷ്ട്രീയവും സാസ്‌കാരികവും സാമ്പത്തികവുമായ കേന്ദ്രം കൂടിയാണ് കുവൈറ്റ് സിറ്റി.
ആഗോള സാമ്പത്തിക വ്യവസ്ഥയുടെ ഒരു പ്രധാന ഘടകമായി പൊതുവിൽ കരുതപ്പെടുന്ന നഗരമാണ് (ഗ്ലോബൽ സിറ്റി, വേൾഡ് സിറ്റി, അൽഫ സിറ്റി, വേൾഡ് സെന്റർ) കുവൈറ്റ് സിറ്റി
കുവൈറ്റ് ഇന്റർനാഷണൽ എയർപോർട്ട്, ഷുവൈക് പോർട്ട് ( മിന അൽ ഷുവൈക്), മിന അൽ അഹമദി (അഹമദി തുറമുഖം) എന്നിവയാണ് കുവൈറ്റ് സിറ്റിയുടെ വ്യാപാര, ഗതാഗത ആവശ്യങ്ങൾക്ക് ഉതകുന്നവ.
കുവൈറ്റിലെ ഒരു പട്ടണമായിരുന്ന ഇതിനെ ആധുനിക കുവൈറ്റ് സിറ്റിയായി സ്ഥാപിച്ചത് 1613ലാണ്.
ഇന്നത്തെ സൗദി അറേബ്യയുടെ ഭാഗമായ റിയാദ്, അൽ ഖസീം, ഹായിൽ എന്നീ പ്രദേശങ്ങൾ അടങ്ങിയ പഴയ നജ്ദിലുണ്ടായിരുന്ന അറബ് വംശമായ ബനീ ഉത്ബ ഗോത്രമായിരുന്നു 1716ൽ കുവൈറ്റ് സിറ്റിയിൽ വസിച്ചിരുന്നത്.
ബനീ ഉത്ബ ഗോത്രക്കാർ ഇവിടെ വരുന്ന കാലത്ത് ഏതാനും മത്സ്യത്തൊഴിലാളികൾ മാത്രം വസിക്കുന്ന പ്രദേശമായിരുന്നു.
പ്രധാനമായും മത്സ്യ ബന്ധന ഗ്രാമമായാണ് ഇവിടം പ്രവർത്തിച്ചിരുന്നത്.
പതിനെറ്റാം നൂറ്റാണ്ടിൽ കുവൈറ്റ് ഏറെ അഭിവൃദ്ധി പ്രാപിച്ചു.
അതിവേഗം പ്രമുഖ വാണിജ്യ കേന്ദ്രമായി മാറി.
ഇന്ത്യ, മസ്‌ക്കറ്റ്, ബാഗ്ദാദ്, അറേബ്യ എന്നീ രാജ്യങ്ങളുമായി ചരക്ക് നീക്കത്തിനുള്ള പ്രധാന കേന്ദ്രമായി കുവൈറ്റ് മാറി.
1700കളുടെ മധ്യത്തോടെ, പേർഷ്യൻ ഗൾഫിൽ നിന്ന് സിറിയയിലെ അലെപ്പോയിലേക്കുള്ള ഏറ്റവും വലിയ വാണിജ്യ റൂട്ടായി കുവൈറ്റ് മാറുകയുണ്ടായി.
1775-1779 ൽ പേർഷ്യൻ സൈന്യം ബസറ വളഞ്ഞപ്പോൾ, ഇറാഖി വ്യാപാരികൾ കുവൈറ്റിൽ അഭയം തേടി, ഇത് കുവൈറ്റിൽ ബോട്ട് നിർമ്മാണത്തിനും വ്യാപാര പ്രവർത്തനങ്ങൾ വ്യാപിക്കാനും ഇടയാക്കി..
അതിന്റെ ഫലമായി, കുവൈറ്റിന്റെ സമുദ്രം വഴിയുള്ള വാണിജ്യം അഭിവൃദ്ധി പ്രാപിച്ചു.
1775നും 1779നും ഇടയിൽ ബാഗ്ദാദ്, അലെപ്പോ, പുരാതന ഗ്രീക്ക് നഗരമായ സ്മിർന, കോൺസ്റ്റാന്റിനോപ്പിൾ വഴിയുള്ള ഇന്ത്യൻ കച്ചവട യാത്രാ റൂട്ട് കുവൈറ്റിലേക്ക് തിരിച്ചുവിട്ടു.
1792ൽ ഈസ്റ്റ് ഇന്ത്യാ കമ്പനിയും കുവൈറ്റിലേക്ക് തിരിഞ്ഞു.
കുവൈറ്റ്, ഇന്ത്യ, ആഫ്രിക്കയുടെ കിഴക്കൻ തീര കടൽ റൂട്ടുകൾ ഈസ്റ്റ് ഇന്ത്യ കമ്പനി സുരക്ഷിതമാക്കി .
1779ൽ പേർഷ്യക്കാർ ബസറയിൽ പിൻവലിഞ്ഞതിന് ശേഷം, കുവൈറ്റ് ബസറയിൽ നിന്നുള്ള വ്യാപാരം വീണ്ടും ആകർഷിക്കാൻ തുടങ്ങി.
പേർഷ്യൻ ഗൾഫ് മേഖലയിലെ ബോട്ട് നിർമ്മാണത്തിന്റെ കേന്ദ്രമായിരുന്നു കുവൈറ്റ്.
പതിനെട്ടാം നൂറ്റാണ്ടിന്റെ അവസാനത്തിലും പത്തൊമ്പതാം നൂറ്റാണ്ടിലും കുവൈറ്റിൽ നിർമ്മിച്ച കപ്പൽ നിർമ്മാണത്തിനുള്ള ഉപകരണങ്ങൾ ഇന്ത്യ, കിഴക്കൻ ആഫ്രിക്ക, ചെങ്കടൽ എന്നിവയിലൂടെയള്ള വ്യാപാര ആവശ്യങ്ങൾക്കായി കൊണ്ടുപോയി.
കുവൈറ്റ് കപ്പൽ ഉപകരണങ്ങൾ ഇന്ത്യൻ മഹാ സമുദ്രത്തിൽ  മുഴുവൻ ഏറെ പ്രസിദ്ധമായിരുന്നു.
പതിനെട്ടാം നൂറ്റാണ്ടിന്റെ രണ്ടാം മധ്യത്തിലുണ്ടായ പ്രാദേശിക ഭൂരാഷ്ട്രതന്ത്രം കലഹങ്ങൾ കുവൈറ്റിന്റെ സാമ്പതതിക ഉന്നമനം വർദ്ധിപ്പിച്ചു.
പതിനെട്ടാം നൂറ്റാണ്ടിന്റെ അവസാനത്തിൽ ഉണ്ടായ ബസറയിലെ അസ്ഥിരത കുവൈറ്റിനെ അഭിവൃദ്ധിപ്പെടുത്തി.
പതിനെട്ടാം നൂറ്റാണ്ടിന്റെ അവസാനത്തിൽ ഓട്ടോമൻ സർക്കാരിന്റെ പീഡനത്തിൽ നിന്ന് രക്ഷപ്പെട്ട ബസറയിലെ വ്യാപാരികൾ ഭാഗീകമായെങ്കിലും കുവൈറ്റിൽ തന്നെ പ്രവർത്തിച്ചു.
പേർഷ്യൻ ഗൾഫിലെ മികച്ച നാവികരെന്ന ഒരു മതിപ്പ് കുവൈറ്റ് നേടിയെടുത്തിരുന്നു.
കുവൈറ്റിന്റെ ഏഴാമത്തെ ഭരണാധികാരിയായിരുന്ന മുബാറക് അൽ സബാഹിന്റെ കാലഘട്ടത്തിൽ കുവൈറ്റിനെ 'ഗൾഫിലെ മാർസില്ലെസ്'( "Marseilles of the Gulf") എന്ന പേരിൽ വിളിക്കാൻ  തുടങ്ങിയിരുന്നു.
രാജ്യത്തിന്റെ സാമ്പത്തിക ഭദ്രത വിവിധ തരം ആളുകളെ രാജ്യത്തേക്ക് ആകർഷിക്കാൻ തുടങ്ങിയതായിരുന്നു ഇതിന് കാരണം.
കുവൈറ്റി ദിനാർ ഇംഗ്ലീഷ് വിലാസം https://ml.wikipedia.org/wiki/Kuwaiti_dinar
കുവൈറ്റിലെ നാണയം ആണ് കുവൈറ്റി ദിനാർ .
ഒരു ദിനാറിനെ 1000 ഫിൽ‌സ് ആയി വിഭജിച്ചിരിക്കുന്നു.
ലോകത്തിലെ ഏറ്റവും മുല്യമേറിയ നാണയം ആണ് ഇത് .
1961 ആദ്യമായി നിലവിൽ വന്ന നാണയങ്ങൾ 1 ( ١ ) ഫിൽ‌സ് (വിതരണത്തിൽ ഇപ്പോൾ ഇല്ല ) 5 ( ٥ ) ഫിൽ‌സ് 10 ( ١٠ ) ഫിൽ‌സ് 20 ( ٢٠ ) ഫിൽ‌സ് 50 ( ٥٠ ) ഫിൽ‌സ് 100 ( ١٠٠ ) ഫിൽ‌സ് നോട്ടുകൾ ¼ (١/٤) ദിനാർ ½ (١/٢) ദിനാർ 1 (١) ദിനാർ 5 (٥) ദിനാർ 10 (١٠) ദിനാർ 20 (٢٠) ദിനാർ അവലംബം പുറം കണ്ണികൾ കുവൈറ്റി ദിനാർ നോട്ടിന്റെ ചിത്രങ്ങൾ Archived 2010-07-11 at the Wayback Machine .
കുവൈറ്റ് എയർവേയ്‌സ്
കുവൈറ്റ്‌ അന്താരാഷ്ട്ര വിമാനത്താവളം ആസ്ഥാനമാക്കി പ്രവർത്തിക്കുന്ന കുവൈറ്റിലെ ദേശീയ വിമാനകമ്പനിയാണ് കുവൈറ്റ് എയർവേയ്‌സ് .
പുറം കണ്ണികൾ Kuwait Airways എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) ഔദ്യോഗിക വെബ്സൈറ്റ്
കിം എംഗൽബ്രെക്റ്റ്
ഒരു ദക്ഷിണാഫ്രിക്കൻ അഭിനേത്രിയാണ് കിം സൂസാൻ ഏംഗൽബ്രെക്റ്റ് (ജനനം 20 ജൂൺ 1980).
രണ്ട് സൗത്ത് ആഫ്രിക്കൻ ഫിലിം ആൻഡ് ടെലിവിഷൻ അവാർഡുകളും ഒരു ഇന്റർനാഷണൽ എമ്മി അവാർഡിനുള്ള നാമനിർദ്ദേശവും അവർ നേടിയിട്ടുണ്ട്.
സോപ്പ് ഓപ്പറയായ ഇസിഡിംഗോയിലെ ലോലി എന്ന കഥാപാത്രത്തിലൂടെയാണ് അവർ അറിയപ്പെടുന്നത്.
സിഫി സീരീസിലെ നോമ ബാങ്ക്സ് ഡൊമിനിയൻ (2014–2015), ദി സിഡബ്ല്യു ഷോയിലെ മാർലിസ് ഡിവോ ദി ഫ്ലാഷ് (2017–2018), റെയ്കയിലെ (2021) ടൈറ്റിൽ കഥാപാത്രം.
കിം ജി-വോൺ
കിം ജി-വോൺ ( Hangul : 김지원 ; ജനനം ഒക്ടോബർ 19, 1992) ഒരു ദക്ഷിണ കൊറിയൻ നടിയാണ്.
ഫൈറ്റ് ഫോർ മൈ വേ (2017), ആർത്ത്‌ഡാൽ ക്രോണിക്കിൾസ് (2019), ലവ്‌സ്ട്രക്ക് ഇൻ ദി സിറ്റി (2020-2021) എന്നിവയിലെ പ്രധാന വേഷങ്ങൾ ചെയ്യുന്നതിനുമുമ്പ്, ദി ഹെയേഴ്സ് (2013), ഡിസൻഡന്റ്‌സ് ഓഫ് ദി സൺ (2016) എന്നീ ടെലിവിഷൻ പരമ്പരകളിലെ വേഷങ്ങളിലൂടെ അവർ ശ്രദ്ധ നേടി.
ഏഷ്യയിലുടനീളമുള്ള കിമ്മിന്റെ ടെലിവിഷൻ നാടകങ്ങളുടെ വിജയം അവളെ ഒരു ഹല്യു താരമായി സ്ഥാപിച്ചു.
കിം ഉങ്-യോങ് ഇംഗ്ലീഷ് വിലാസം https://ml.wikipedia.org/wiki/Kim_Ung-yong
കിം ഉങ്-യോങ് (Kim Ung-Yong) (Hangul: 김웅용; ജനനം മാർച്ച് 8, 1962) ഒരു ദക്ഷിണ കൊറിയൻ പ്രൊഫസറും ചൈൽഡ് പ്രോഡിഗിയും ആയിരുന്നു.
ഏറ്റവും ഉയർന്ന ഐക്യുവിന്റെ ഗിന്നസ് വേൾഡ് റെക്കോഡ് സ്വന്തമാക്കിയിരുന്നു.
സ്കോർ 210 ആയിരുന്നു.
നാലുവയസ്സായപ്പോഴേക്കും കിം ന്റെ ഐക്യു.
ഏഴ് വയസ്സുള്ള കുട്ടികളുടെ ഐക്യു.
ടെസ്റ്റ് സ്കോർ 200 ആയിരുന്നു.
1962 മാർച്ച് 8-ന് ദക്ഷിണ കൊറിയയിലെ സിയൂലിലാണ് കിം ഉഗ്ഗ്-യാങ് ജനിച്ചത്.
അച്ഛൻ ഭൗതികശാസ്ത്ര പ്രൊഫസറും അദ്ദേഹത്തിന്റെ അമ്മ ഒരു മെഡിക്കൽ പ്രൊഫസറും ആയിരുന്നു.
ഒരു വയസ്സായപ്പോഴേക്കും, കൊറിയൻ അക്ഷരമാലയും 1,000 ചൈനീസ് കഥാപാത്രങ്ങളും ആയിരം അക്ഷരങ്ങൾ ക്ലാസിക്കിലും 6 ആം നൂറ്റാണ്ടിലെ ചൈനീസ് കവിതകളും കിം പഠിച്ചുകഴിഞ്ഞിരുന്നു.
മൂന്നു വയസ്സുള്ളപ്പോൾ, അദ്ദേഹം കാൽക്കുലസിന്റെ പ്രശ്നം ചെയ്യാൻ കഴിവുനേടിയിരുന്നു.
കൂടാതെ ഇംഗ്ലീഷിലും ജർമ്മനിയിലും തന്റെ പ്രബന്ധങ്ങളുടെ ഏറ്റവും വിൽക്കപ്പെടുന്ന പുസ്തകം പ്രസിദ്ധീകരിക്കുകയും അദ്ദേഹത്തിന്റെ കാലിഗ്രാഫി , ചിത്രീകരണങ്ങൾ പ്രസിദ്ധീകരിക്കുകയും ചെയ്തു.
അഞ്ചുവയസ്സുള്ളപ്പോൾ കിം കൊറിയ , ഇംഗ്ലീഷ് , ഫ്രഞ്ച് , ജർമ്മൻ , ജാപ്പാനീസ് എന്നീ ഭാഷകൾ സംസാരിച്ചിരുന്നു.
ആ വർഷം ലോസ് ആഞ്ചെൽസിലെ ഗ്രാന്റ് ഹൈ സ്കൂളിലാണ് അദ്ദേഹം തന്റെ ലേഖനം പ്രസിദ്ധീകരിച്ചത്.
ഹാൻയാങ്ങ് യൂണിവേഴ്സിറ്റിയിൽ ഫിസിക്സ് ക്ലാസ് ഓഡിറ്റിലും അദ്ദേഹം ഓഡിറ്റ് ചെയ്തു.
കിം ജീ-വൂൺ
പ്രശസ്തനായ ഒരു കൊറിയൻ സംവിധായകനും തിരക്കഥാകൃത്തും ആണ് കിം ജീ-വൂൺ.
നാടകസംവിധാനത്തിൽ ആണ് കിം തുടക്കമിട്ടതെങ്കിലും തന്റെ സിനിമയിലുള്ള കഴിവ് തിരിച്ചറിഞ്ഞ് സിനിമ മേഖലയിലേക്ക് പോവുകയായിരുന്നു.
ചലച്ചിത്രങ്ങൾ സിനിമകൾ വർഷം സിനിമ ക്രെഡിറ്റ് സംവിധാനം width=65  തിരക്കഥ 1998 ദി കൊയറ്റ് ഫാമിലി അതെ അതെ 2000 ദി ഫൗൾ കിംഗ്‌ അതെ അതെ 2003 എ ടെയിൽ ഓഫ് ടു സിസ്റ്റേഴ്സ് അതെ അതെ 2005 എ ബിറ്റർ സ്വീറ്റ് ലൈഫ് അതെ അതെ 2008 ദി ഗുഡ്, ദി ബാഡ്, ദി വിയേഡ് അതെ അതെ 2010 ഐ സോ ദി ഡെവിൾ അതെ അല്ല 2013 ദി ലാസ്റ്റ് സ്റ്റാന്റ് അതെ അല്ല 2016 ദി എയ്ജ് ഓഫ് ഷാഡോസ് അതെ അതെ 2018 ഇല്ലാങ്ങ്: ദി വോൾഫ് ബ്രിഗേഡ് അതെ അതെ ഹ്രസ്വചിത്രങ്ങൾ Year Film Credited as സംവിധാനം തിരക്കഥ 2002 കമിങ്ങ് ഔട്ട്‌ അതെ അതെ 2002 ത്രീ: - മെമ്മറീസ് എന്ന ഭാഗം അതെ അതെ 2011 60 സെക്കന്റ്സ് ഓഫ് സോളിറ്റ്യൂഡ് ഇൻ ഇയർ സീറോ അതെ അതെ 2012 ഡൂംസ്ഡേ ബുക്ക് - ദി ഹെവൻലി ക്രീച്ചർ എന്ന ഭാഗം അതെ അതെ 2013 വൺ പെർഫെക്റ്റ്‌ ഡേ അതെ അതെ 2013 ദി എക്സ് അതെ അതെ കിം ജീ-വൂൺ ചിത്രങ്ങളിൽ അഭിനേതാക്കളുടെ ആവർത്തനം Actor ദി കൊയറ്റ് ഫാമിലി ദി ഫൗൾ കിംഗ്‌ എ ബിറ്റർ സ്വീറ്റ് ലൈഫ് ദി ഗുഡ്, ദി ബാഡ്, ദി വിയേഡ് ഐ സോ ദി ഡെവിൾ ദി എയ്ജ് ഓഫ് ഷാഡോസ് സോങ്ങ് കങ്ങ്-ഹോ Y Y Y Y ചോയ് മിൻ-സിക്ക് Y Y ലീ ബ്യുങ്ങ്-ഹുൻ Y Y Y Y ഗോ ഹോ-ക്യുങ്ങ്‌ Y Y അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് കിം ജീ-വൂൺ കിം ജീ-വൂണിന്റെ ആത്മകഥ ചിത്രം ടൈം ഔട്ട്‌ ലണ്ടൻ Kim Jee-woon interview – പുതിയ സിനിമകൾ
കിം കാട്രൽ
കിം വിക്ടോറിയ കാട്രൽ ( / k ə ˈ t r æ l / ; ജനനം 21 ഓഗസ്റ്റ് 1956) ഒരു ബ്രിട്ടീഷ്-കനേഡിയൻ അഭിനേത്രിയാണ്.
ഒ.യുടെ സെക്‌സ് ആൻഡ് ദി സിറ്റി (1998-2004) എന്ന ടെലിവിഷൻ പരമ്പരയിലെ സാമന്ത ജോൺസ് എന്ന കഥാപാത്രത്തിലൂടെ കൂടുതൽ അറിയപ്പെടുന്നത അവർ, ഇതിലെ വേഷത്തിന് അഞ്ച് എമ്മി അവാർഡ് നാമനിർദ്ദേശങ്ങളും നാല് ഗോൾഡൻ ഗ്ലോബ് പുരസ്കാര നാമനിർദ്ദേശങ്ങളും  2002 ലെ മികച്ച സഹനടിക്കുള്ള ഗോൾഡൻ ഗ്ലോബ് പുരസ്കാരവും നേടി.
സെക്‌സ് ആൻഡ് ദി സിറ്റി (2008), സെക്‌സ് ആൻഡ് ദി സിറ്റി 2 (2010) എന്നീ ചിത്രങ്ങളിൽ അവൾ തന്റെ വേഷം ആവർത്തിച്ച് അഭിനയിച്ചു.
ലിവർപൂളിലെ മോസ്ലി ഹിൽ ജില്ലയിൽ 1956 ഓഗസ്റ്റ് 21 ന് സെക്രട്ടറി ഗ്ലാഡിസ് ഷെയ്‌നിന്റെയും (മുമ്പ്, ബാഗ്ഗ്) കൺസ്ട്രക്ഷൻ എഞ്ചിനീയറായിരുന്ന ഡെന്നിസ് കാട്രലിന്റെയും മകളായി കിം വിക്ടോറിയ കാട്രൽ ജനിച്ചു.
അവർക്ക് ക്രിസ്റ്റഫർ എന്നൊരു സഹോദരനുണ്ടായിരുന്നു (മരണം 2018).